
На основу члана 101. Закона о запосленима у аутономним покрајинама и јединицама локалне самоуправе („Службени гласник РС”, бр. 21/2016, 113/2017, 95/2018, 114/2021, 92/2023, 113/2017 – др. закон, 95/2018 – др. закон, 86/2019 – др. закон, 157/2020 – др. закон, 123/2021 – др. закон и 19/2025 – др. закон) и члана 20. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), в.д. начелника Градске управе за  културу, спорт и младе доноси 

Р Е Ш Е Њ Е 
о именовању конкурсне комисије за спровођење јавног конкурса

Именује се конкурсна комисија за спровођење јавног конкурса за попуњавање извршилачког радног места Нормативно-правни послови, на неодређено време, звање млађи саветник, један извршилац, систематизовано чланом 46. Правилника о унутрашњем уређењу и систематизацији радних места у градским управама и Градском правобранилаштву града Сремска Митровица („Сл. лист града Сремска Митровица“ бр. 3/2026)  у саставу: 

       
1. Јелена Ратић –самостални саветник, запослена у Градској управи за културу, спорт и младе, у својству председника Комисије који представља руководиоца уже унутрашње организационе јединице у недостатку систематизованог руководећег радног места
2. Живка Матић –саветник, запослена у Градској управи за културу, спорт и младе, у својству члана Комисије
3. Наташа Лабаш – саветник, запослена у  Служби за управљање људским ресурсима у Градској управи за опште и заједничке послове, у својству члана Комисије

О б р а з л о ж е њ е

Решењем број 002944511-2026-08926-009-000-100-015 од 17.06.2026.године, покренут је поступак попуњавања извршилачког радног места Нормативно-правни послови, на неодређено време, звање млађи саветник, један извршилац, систематизовано чланом 46. Правилника о унутрашњем уређењу и систематизацији радних места у градским управама и Градском правобранилаштву града Сремска Митровица („Сл. лист града Сремска Митровица“ бр. 3/2026)   путем јавног конкурса.
Чланом 101. овог закона прописано је да изборни поступак спроводи конкурсна комисија од најмање три члана, а чланом 19. Уредбе прописано је да се комисија образује пре него што се огласи јавни конкурс, да комисија има непаран број чланова, а најмање три, као и да најмање један члан комисије мора имати стечено високо образовање.
Чланом 20. став 1. Уредбе прописано је да, ако се попуњава извршилачко радно место председника и остале чланове комисије именује решењем руководилац органа, службе или организације, водећи рачуна о томе да један члан комисије буде службеник који је претпостављен службенику на радном месту које се попуњава, а да један члан буде службеник који обавља послове из области управљања људским ресурсима.
Чланом 19. став 4. Уредбе прописано је да најмање један члан комисије мора да има стечено високо образовање.
У складу са напред наведеним, одлучено је као у диспозитиву решења.

